ভূমধ্যসাগর থেকে শতাধিক সিরীয় শরণার্থী উদ্ধার
ভূমধ্যসাগরের দক্ষিণ উপকূল থেকে শতাধিক সিরীয় শরণার্থীকে মঙ্গলবার উদ্ধার করেছেন উদ্ধার কর্মীরা।







সাইপ্রাসের পুলিশ জানিয়েছে, তাদের একটি টহল জাহাজ দেশটির পর্যটন শহর প্রোতারাস থেকে ১৮ নটিক্যাল মাইল দূরে ভূমধ্যসাগরে অতিরিক্ত যাত্রীবোঝাই একটি নৌকা ডুবে যেতে দেখে সেখান থেকে ১০১ সিরীয় শরণার্থীকে উদ্ধার করেছে। খবর আরব নিউজের।




উদ্ধার করা শরণার্থীরা জানান, তারা তুরস্কের মেরসিন বন্দর থেকে নৌকায় করে মানবপাচারকারীদের মাধ্যমে ভূমধ্যসাগর পাড়ি দিয়ে ইউরোপের উদ্দেশ্যে যাচ্ছিলেন।
উদ্ধার করা শরণার্থীদের মধ্যে ৮৮ পুরুষ, ছয় নারী ও সাত শিশু রয়েছে। এদের সাইপ্রাসের রাজধানী নিকোসিয়ার বাইরে একটি অভ্যর্থনা কেন্দ্রে রাখা হয়েছে।

ভূমধ্যসাগরের দক্ষিণ উপকূল থেকে শতাধিক সিরীয় শরণার্থীকে মঙ্গলবার উদ্ধার করেছেন উদ্ধার কর্মীরা।